CELEX: 32019D0008
Language: fi
Date: 2019-04-09 00:00:00
Title: Euroopan keskuspankin päätös (EU) 2019/670, annettu 9 päivänä huhtikuuta 2019, keskuspankkirahoitusta koskevasta kiellosta ja kansallisten keskuspankkien maksamista koroista valtion talletuksille annetun päätöksen EKP/2014/8 muuttamisesta (EKP/2019/8)

29.4.2019   
               
               
                  FI
               
               
                  Euroopan unionin virallinen lehti
               
               
                  L 113/9
               
            
         EUROOPAN KESKUSPANKIN PÄÄTÖS (EU) 2019/670,
         annettu 9 päivänä huhtikuuta 2019,
         keskuspankkirahoitusta koskevasta kiellosta ja kansallisten keskuspankkien maksamista koroista valtion talletuksille annetun päätöksen EKP/2014/8 muuttamisesta (EKP/2019/8)
         EUROOPAN KESKUSPANKIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 132 artiklan 1 kohdan toisen luetelmakohdan,
         ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 34.1 artiklan toisen luetelmakohdan,
         sekä katsoo seuraavaa:
         
                     (1)
                  
                  
                     Päätöksessä EKP/2014/8 (1) määritetään markkinakorot, joita sovelletaan korkokattoina talletuksille, joita valtiot ja julkisen sektorin elimet pitävät kansallisissa keskuspankeissa olevilla tileillään; tämä auttaa EKP:n neuvostoa valvomaan, että kansalliset keskuspankit noudattavat Euroopan unionin toiminnasta tehdyn sopimuksen 123 artiklassa vahvistettua keskuspankkirahoitusta koskevaa kieltoa.
                  
               
                     (2)
                  
                  
                     Yhteisen rahapolitiikan integriteetin suojaamiseksi on tarpeen täsmentää ja päivittää asianomaisia markkinakorkoja.
                  
               
                     (3)
                  
                  
                     Näin ollen päätös EKP/2014/8 olisi muutettava vastaavasti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutos
            Muutetaan päätös EKP/2014/8 seuraavasti:
            
                         
                     
                     
                        Muutetaan 1 artikla seuraavasti:
                        
                                    a)
                                 
                                 
                                    lisätään aa alakohta seuraavasti:
                                    
                                                ”aa)
                                             
                                             
                                                ”talletuksella” euromääräistä tai muun rahayksikön määräistä hyvityssaldoa, joka syntyy joko kansallisessa keskuspankissa olevalla tilillä olevista varoista tai kansallisen keskuspankin tarjoamiin muihin palveluihin liittyvistä tilapäisistä tilanteista ja josta aiheutuu kyseisen kansallisen keskuspankin taseeseen kirjattava velka, jonka tämän kansallisen keskuspankin on sovellettavien sopimus- tai sääntelyjärjestelyjen mukaisesti maksettava takaisin, mukaan lukien yön yli -talletukset ja määräaikaistalletukset;”;
                                             
                                          
                              
                                    b)
                                 
                                 
                                    korvataan c alakohta seuraavasti:
                                    
                                                ”c)
                                             
                                             
                                                ”vakuudettomalla yön yli -markkinakorolla” i) eoniakorkoa (euro overnight index average, eonia) euromääräisille yön yli -talletuksille tai, eoniakoron lakattua, €ster-korkoa (euro short-term rate, €ster), ja ii) vastaavaa korkoa muun rahayksikön määräisille yön yli -talletuksille;”;
                                             
                                          
                              
                                    c)
                                 
                                 
                                    korvataan d alakohta seuraavasti:
                                    
                                                ”d)
                                             
                                             
                                                ”vakuudellisella markkinakorolla” i) juoksuajaltaan vastaavaa STOXX EUR GC Pooling -indeksiä euromääräisille määräaikaistalletuksille tai – jos se lakkautetaan tai sitä ei enää pidetä viitearvoina – sitä vastaavaa, ja ii) vastaavaa korkoa muun rahayksikön määräisille määräaikaistalletuksille.”.
                                             
                                          
                              
                  
         
            2 artikla
            Voimaantulo
            
               1.   Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               2.   Sitä sovelletaan 1 päivästä lokakuuta 2019
            
         
         
            Tehty Frankfurt am Mainissa 9 päivänä huhtikuuta 2019.
            
               
                  EKP:n neuvoston puolesta
               
               
                  EKP:n puheenjohtaja
               
               Mario DRAGHI
            
         
         
            (1)  Päätös EKP/2014/8, annettu 20 päivänä helmikuuta 2014, keskuspankkirahoitusta koskevasta kiellosta ja kansallisten keskuspankkien maksamista koroista valtion talletuksille (EUVL L 159, 28.5.2014, s. 54).